Diari Oficial de la Generalitat Valenciana


Sumari del DOGV 4774, del 14-06-2004 (2004/5975)

Informació pública de la modificació del pla de reforma interior de Platja Patacona, la modificació del projecte de reparcel·lació forçosa de la unitat d'execució Zona B i la modificació del projecte d'urbanització de la dita zona.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4774

Data del DOGV
:   14-06-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/5975


Organisme emissor
:   Ajuntament d'Alboraia

Tipus de document
:   Anunci

Informació pública de la modificació del pla de reforma interior de Platja Patacona, la modificació del projecte de reparcel·lació forçosa de la unitat d'execució Zona B i la modificació del projecte d'urbanització de la dita zona. [2004/F5975]
  
Manuel Álvaro Manzano, alcalde president de l'Ajuntament d'Alboraya, en virtut de les atribucions que em conferix l'article 21.1.j) de la Llei 7/1985, modificada per la Llei 11/1999, de 21 d'abril, Reguladora de les Bases del Règim Local, i l'article 41 del Reial Decret 2.568/1988, de 18 de novembre, dicte la següent Resolució número 580/2004:
  
«Atés el projecte de modificació del pla de reforma interior de Platja Patacona (expedient 21/2004), el modificat del projecte de reparcel·lació forçosa de la unitat d'execució Zona B (expedient 23/2004) i el modificat del projecte d'urbanització (expedient 22/2004), formulada per l'agent urbanitzador Immobiliària Lasho, SA, que ha tingut entrada en este ajuntament el dia 12 de maig de 2004.
  
Atesos els articles 45.2.b), 69.1, 63 i 57 de la Llei de la Generalitat Valenciana 6/1994, de 15 de novembre, Reguladora de l'Activitat Urbanística, resolc:
  
Primer. Sotmetre a informació pública pel termini de 20 dies hàbils, per mitjà d'anuncis en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, la modificació del pla de reforma interior de Platja Patacona, la modificació del projecte de reparcel·lació forçosa de la unitat d'execució Zona B i la modificació del projecte d'urbanització de la dita zona, presentada per Immobiliària Lasho, SA.
  
En el dit termini, comptat a partir de la publicació de l'anunci d'exposició pública en el Diari Oficial de la Generalitat Valenciana, podrà consultar-se la documentació exposada al públic i presentar-se les al·legacions que els interessats estimen convenient en defensa dels seus drets.
  
Segon. Notificar la present resolució a tots els interessats que resulten del projecte de reparcel·lació forçosa presentat, en la seua condició de titulars de drets sobre les finques aportades al projecte de reparcel·lació, requerint-los a tots els propietaris afectats perquè manifesten les situacions jurídiques que graven les finques afectades, tinguen o no constància registral, i perquè aporten els títols en què fonamenten el seu dret, havent de publicar-se, així mateix, amb caràcter complementari i subsidiari de la dita notificació, un edicte comprensiu del text íntegre de la present resolució en el Butlletí Oficial de la Província de València.
  
Tercer. Sol·licitar al Registro de la Propietat de València número 13 l'expedició del certificat registral de domini i càrregues a què es referix l'article 69 de la Llei Reguladora de l'Activitat Urbanística, amb extensió de la nota al marge prevista en l'article 5 del Reial Decret 1.093/1997, de 4 de juliol, pel qual s'aproven les normes complementàries al Reglament per a l'Execució de la Llei Hipotecària sobre inscripció en el Registro de la Propietat d'actes administratius de naturalesa urbanística.
  
Cuarto. Suspendre en la zona B l'atorgament de llicències de parcel·lació, edificació i demolició. No serà admesa a tràmit la sol·licitud durant el període que dure la suspensió.»
  
El que s'exposa perquè en prengueu coneixement i efectes, i se significa que quant al sotmetiment a informació pública és un acte de tràmit dels enumerats en l'article 107 de la Llei Reguladora del Règim Jurídic per a les Administracions Públiques i Procediment Administratiu Comú, i no posa fi al procediment administratiu. No obstant això podran manifestar la seua oposició a este, i resoldre en el recurs administratiu que si és procedent s'interpose contra la resolució que determine el fin del procediment; i que, quant a l'acord de suspensió de llicències, definitiu en via administrativa, i de conformitat amb el que estableix la Llei Reguladora del Règim Jurídic de les Administracions Públiques i del Procediment Administratiu Comú i la Llei Reguladora de la Jurisdicció contenciós administratiu, podran interposar un dels recursos següents:
  
a) Amb caràcter potestatiu recurs de reposició davant del mateix òrgan que va dictar l'acte recorregut en el termini d'un mes a comptar des de l'endemà de la publicació d'este anunci. Si transcorre un mes des de l'endemà de la interposició del recurs de reposició sense que este haja sigut resolt i notificat, podrà entendre que ha sigut desestimat i interposar recurs contenciós administratiu davant del Jutjat Contenciós Administratiu de València en el termini de sis mesos.
  
b) Recurs contenciós administratiu davant del Jutjat Contenciós Administratiu de València dins del termini de dos mesos, comptats des de l'endemà de la publicació d'este anunci.
  
Podrà interposar qualsevol altre que crea convenient al seu dret.»